ଏହି ଚରିତ୍ରଟି ଅଭିନେତ୍ରୀ ସୁନୀଲା କରମ୍ବେକାରଙ୍କଦ୍ୱାରା ଏକ ଖଳନାୟିକା ଭୂମିକାରେ ଅଭିନୀତ ହୋଇଥିଲା । ଯେତେବେଳେ ଶକ୍ତିମାନ, ଦ୍ୱିଜ ଓ ଗୀତା ଚକ୍ର ପାଇବା ପାଇଁ, ସମୟ ଶତକରେ ବୁଲୁଥିଲେ, ସେତେବେଳେ ସେ ଏହି ଧାରାବାହିକରେ ଦେଖା ଦେଇଥିଲା । ମାତ୍ର ମହାରାଣୀ ସେମାନଙ୍କୁ ବନ୍ଦୀ କରିବାରୁ ସେମାନେ ଚକ୍ର ପାଇବାରେ ବିଫଳ ହୋଇଥିଲେ । ସେ ଶକ୍ତିମାନଙ୍କୁ ମହାଗୁରୁ ସତ୍ୟ ଭାବିଥିଲା, ଯେ ଦିନେ ରାଜା ଥିଲେ, ମାତ୍ର ଜଙ୍ଗଲକୁ ଭଲ ପାଉଥିବାରୁ ପୁଜାରୀ ହୋଇଯାଇଥିଲେ । ତାଙ୍କ ଯୁଦ୍ଧ କୌଶଳରୃ ପ୍ରଭାବିତ ହୋଇ ମହାରାଣୀ ତାଙ୍କୁ ପ୍ରେମ ନିବେଦନ କରିଥିଲା, ମାତ୍ର ଶ୍ରୀ ସତ୍ୟ ତାହାକୁ ସ୍ୱୀକାର କରିନଥିଲେ। ଏଥିପାଇଁ ମହାରାଣୀ ରାଗି ଯାଇଥିଲା ଓ ନିଜର ରାଜ୍ୟ କରି ସେଠାରେ ରାଣୀର ଶାସନ ଚଲାଇଥିଲା । ତାର ମଧ୍ୟ ବହୁତ ଯାଦୁକରୀ ଶକ୍ତି ଥିଲା, ଯାହା ଫଳରେ ତାକୁ କେହି ମାରିପାରିବେ ନାହିଁ । ପରେ ସେ ଏହି ଘଟଣାକୁ ଶକ୍ତିମାନକୁ କହିଥିଲା ଓ ଏହା ମଧ୍ୟ ଜଣାଇଥିଲା ଯେ ତାକୁ କେହି ମାରିପାରିବେ ନାହିଁ । ଏକ ଅଜଣା ଜାଗାରୁ ଯେତେବେଳେ ମହାରାଣୀ ଗୀତା ଓ ଦ୍ୱିଜଙ୍କୁ ଚୋରାଇଥିଲା, ତାହା ସହିତ ସେ ସମୟ ଯାନ ମଧ୍ୟ ନେଇଥିଲା, ଶକ୍ତିମାନ ତାହାକୁ ତାଙ୍କୁ ଫେରାଇ ଦେବାକୁ କହିଥିଲେ । ଶକ୍ତିମାନ ଦୁଇ ବନ୍ଦୀଙ୍କର ମୁକ୍ତି ଚାହିଁଥିଲେ, ଓ ନିଜ ଭଲ ପାଇବା ପାଇଁ ମହାରାଣୀ ମୁକ୍ତି ଦେଇଥିଲା ମଧ୍ୟ । ପରେ ମହାରାଣୀ ଗୀତାଙ୍କୁ ମାରିଦେବା ପାଇଁ ନିଜର ଯାଦୁକରୀ ରଶ୍ମି ପ୍ରୟୋଗ କରିଥିଲା ।

ସଞ୍ଜୀବ ମହାଶୟ
ମହାରାଣୀ ମୟାଦ୍ରୀ
ଚିଙ୍କସୁ
ପ୍ରେଟୋଲା